Troy Sivan
Troy Sivan (ing. Troye Sivan; 5 iyun 1995, Yohannesburq) — Avstraliyalı müğənni, mahnı yazarı və aktyor. İlk nailiyyətini 2014-cü ildə təqdim etdiyi "TRXYE[ing.]" mini-albomuna görə əldə edib. Hansı ki, Billboard 200 hit-paradında 5-ci sıraya düşüb. Həmçinin, mini-albomda yer alan sinqlı "Happy Little Pill" Avstraliya hit-paradlarında ilk onluğa daxil olub. Troy, studiya albomu debütünü isə 2015-ci ildə yayımladığı "Blue Neighbourhood" ilə gerçəkləşdirib. Albomdan ilk sinqlı "Youth" Billboard Hot 100 hit-paradında 23-cü yerdə qərarlaşıb. Troy Sivan tamaşaçı qarşısına ilk dəfə 2006-cı ildə "Channel Seven Perth Telethon[ing.]" televiziya verilişində iştirakçı kimi çıxmışdır. Bu günə qədər vlogger kimi də fəaliyyət göstərir. Özünə məxsus olan YouTube kanalına video yerləşdirməyə 2012-ci ildə start verib. Troy Sivan, ikinci studiya albomu olan "Bloom[ing.]"-u 2018-ci ildə çıxarıb. Kifayət qədər uğurlu alınan bu albom, Avstraliya və ABŞ-də satış sayına görə ilk beşlikdə yer alıb. Sinqlı "My My My!" Billboard Dance Club Songs hit-paradında birinci sıraya yüksəlib. Troy Sivan 2008-ci ildə çəkilmiş "İks-adamlar: Başlanğıc. Şimal porsuğu" filmində Volverinin gənc obrazını canlandırıb. Eyni zamanda, "Spud" film trilogiyasında (2010, 2012, 2014) eyniadlı baş rolu oynayıb. O, 2018-ci ildə "Boy Erased[ing.]" adlı bioqrafik filmə görə yazdığı "Revelation" mahnısına görə "Ən yaxşı orijinal mahnı" kateqoriyasında “Qızıl Qlobus” mükafatına namizəd göstərilib. Troy, həmin filmdə ikinci dərəcəli rol da ifa etmişdir. 2022-ci ildə The Weeknd ilə "The Idol[ing.]" serialına çəkilib.